стандарта, се прилага Регламент (ЕС) No 642/2010 на Комисията. В допълнение към отказа на достъп до тарифната квота се удържа сумата от 5 EUR на 1 000 kg, посочена в приложение I към настоящия регламент.
 РАЗДЕЛ 2
 ОРИЗ
 Член 12
 Тарифна квота с пореден номер 09.0139
 1. Всеки ориз, внесен в рамките на тарифната квота с пореден номер 09.0139, се поставя под режим специфична употреба в съответствие с член 254 от Регламент (ЕС) No 952/2013. Всеки ориз, внесен в рамките на тарифната квота с пореден номер 09.0139, се преработва в срок от 6 месеца от датата на допускане за свободно обращение.
 2. В искането за разрешение за специфичната употреба вносителят посочва мястото на преработка, което е или наименованието на предприятие за преработка и държава членка, или не повече от пет различни завода за преработка.
 3. Размерът на гаранцията, която трябва да бъде предоставена от операторите, за да се гарантира, че изискването, посочено в параграф 1, е спазено, е определен в приложение I.
 4. Гаранцията се освобождава, когато бъде представено доказателство, че продуктът е бил преработен в срок от 6 месеца от датата на допускане за свободно обращение. Ако изискването за преработка не бъде спазено в този срок, освободената гаранция се намалява с 2 % за всеки ден просрочка.
 5. Компетентният орган трябва да получи доказателство за преработка в рамките на 6 месеца след изтичането на срока за преработка. В противен случай гаранцията се намалява допълнително с 2 % за всеки ден просрочка.
 Член 13
 Тарифна квота с пореден номер 09.0141
 1. Вносът в рамките на тарифната квота с пореден номер 09.0141 е обвързан с представянето на сертификат за произход.
 2. Образецът на сертификата за произход, посочен в параграф 1, е поместен в част Б от приложение II.
 3. Сертификатът за произход е валиден за срок от 90 дни от датата на издаване, но не по-късно от 31 декември на годината, в която е издаден.
 4. Наименованието на компетентния орган на Бангладеш, който отговаря за издаването на сертификати за произход, се публикува в серия С на Официален вестник на Европейския съюз.
 5. Компетентният орган на Бангладеш вписва в рубрика „Забележки“ в сертификата за произход едно от вписванията, изброени в приложение III.
 6. В случай че размерът на таксите, събрани от държавата износител, е по-малък от намаленото мито, определено в приложение I, намалението не може да надвишава стойността на събраната сума.
 7. Количествата ориз на етапи от преработката му, различни от етапа на лющене, се изчисляват, като се използват коефициентите за превръщане, определени в член 1 от Регламент (ЕО) No 1312/2008 на Комисията (30).
 РАЗДЕЛ 3
 ПЛОДОВЕ И ЗЕЛЕНЧУЦИ; ПРЕРАБОТЕНИ ПЛОДОВИ И ЗЕЛЕНЧУКОВИ ПРОДУКТИ
 Член 14
 Определения за тарифните квоти с поредни номера 09.0025, 09.0027 и 09.0033
 1. За тарифната квота с пореден номер 09.0025 „висококачествени сладки портокали“ означава портокали, които си приличат по характеристика на разновидностите, зрели, твърди и с добра форма, като минимум с добър цвят, с гъвкава неразвалена структура и без нелекувани пукнатини в кожата, твърда или суха кожа, екзантема, растежни капки, контузии (освен предизвиканите при нормално третиране и